VIIENDA KOOSSEISU

OTSUS

Haapsalu,								29. veebruar 2008 nr 
									Eelnõu

Servituudi seadmine 
(F.J. Wiedemanni tn 15, Haapsalu)

Võttes aluseks Peter Werner Sven Friedrichs´i taotluse tema omandis olevale kinnistule Kalda tn 2b avalikult kasutatavale teele juurdepääsu saamiseks üle Haapsalu linna omandis oleva F.J. Wiedemanni tn 15 kinnistu ja juhindudes asjaõigusseaduse § 156 lg 1, § 172, § 173 lg 1, § 178 lg 1, lg 2, kohaliku omavalitsuse korralduse seaduse § 34 lg 2, Haapsalu põhimääruse § 54 lg 2 ning haldusmenetluse seadusest, Haapsalu Linnavolikogu otsustab:

1.	Lubada seada juurdepääsuservituut Haapsalu linna omandis olevale kinnistule registriosa nr 412632 (katastriüksuse aadress F.J. Wiedemanni tn 15, Haapsalu, Läänemaa, katastritunnus 18301:003:0800) Peter Werner Sven Friedrichs´i (IK, elukoht, Haapsalu) omandis oleva kinnistu registriosa nr 489732 (katastriüksuse aadress Kalda tn 2b, Haapsalu, Läänemaa, katastritunnus 18301:003:1110) kasuks järgmiste tingimustega:
1.1.	määrata reaalservituudi asukoht vastavalt asendiplaanile (asendiplaan lisatud);
1.2.	määrata juurdepääsu pikkus 41 meetrit ja laius 3 meetrit ning pindala 123 m2;
1.3.	määrata juurdepääsutee kasutamine ööpäevaringselt autoga ja jalgsi ning juurdepääsutee alla jääva soojatrassi remondi korral jalgsi;
1.4.	määrata aastaseks reaalservituuditasuks 3% servituudiala ulatuses Kalda tn 2b maakasutuse kehtivast maa maksustamishinnast;
1.5.	kohustada reaalservituudi Taotlejat tasuma servituuditasu 1 kord aastas 1. veebruariks linnavalitsuse poolt esitatud arve alusel;
1.6.	kohustada linnavalitsust juurdepääsuteed hooldama ja remontima;
1.7.	määrata reaalservituudi tähtajaks kuni 30 aastat;
1.8.	määrata reaalservituudi katkestamise võimaluse poolte kokkuleppel;
1.9.	kohustada reaalservituudi Taotlejat tasuma asjaõiguslepingu sõlmimisel riigilõiv ja notaritasu ning kinnistusraamatusse kandmisel riigilõiv.

2.	Käesoleva aasta servituudi tasu 444.- (nelisada nelikümmend neli) Eesti krooni tuleb punktis 1 nimetatud reaalservituudi Taotlejal tasuda ja kanda hiljemalt asjaõiguslepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas. Servituudi notariaalne asjaõigusleping tuleb Taotlejal sõlmida 30 (kolmekümne) päeva jooksul otsuse Taotlejale teatavakstegemisest, s.t 30 (kolmekümne) päeva jooksul otsuse kättesaamise päevale järgnevast päevast arvates. Nimetatud tähtaja jooksul asjaõiguslepingu mittesõlmimisel otsuse p 1 nimetatud Taotleja poolt kuulub otsus Haapsalu Linnavolikogu poolt kehtetuks tunnistamisele vastava otsuse tegemise teel.

3.	Linnavolikogu kantseleil teha otsus teatavaks Taotlejale otsuse koopia väljastamisega posti teel tähtkirjaga.

4.	Volitada Haapsalu linna nimel asjaõiguslepingule alla kirjutama linnapea Ingrid Danilov.

5.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Servituudi seadmine (F.J.Wiedemanni tn 15, Haapsalu)“

Haapsalu Linnavalitsuse poole on avaldusega pöördunud Kalda tn 2b kinnistu omanik sooviga saada juurdepääs avalikult kasutatavale linna tänavale. Vastavalt asjaõigusseadusele koostatakse servituudi seadmiseks omanike vahel asjaõigusleping, mille alusel kantakse servituut kinnistusraamatusse. Oluline on seada reaalservituut, et kokkulepe jääks kehtima ka Kalda tn 2b järgnevate omanike puhul.

Eelnõus esitatud tingimustel on linnavalitsus ja servituudi taotleja kokku leppinud. Selle servituudi seadmine ei ole linnale väga koormav, kuna seda sissesõiduteed kasutavad F.J.Wiedemanni Gümnaasiumi hoovi sissesõitjad.

Linnavalitsus teeb ettepaneku eelnõu otsusena vastu võtta.

Toivo Hein
Aselinnapea